b"\n_START_ARTICLE_\nHockey Valdagno\n_START_SECTION_\nHist\xc3\xb2ria\n_START_PARAGRAPH_\nL'any 1938 es fund\xc3\xa0 la societat dedicada a l'hoquei patins, que rebria inicialment el nom de CRAL Marzotto, per despr\xc3\xa9s adoptar la denominaci\xc3\xb3 d'Associazione Hockey Marzotto Valdagno i, actualment, des de 2013, Hockey Valdagno 1938. L'activitat esportiva es va interrompre de forma dr\xc3\xa0stica durant els anys de la Segona Guerra Mundial en la que It\xc3\xa0lia es va veure afectada. Un cop finalitzat el conflicte b\xc3\xa8l\xc2\xb7lic, es va reprendre la participaci\xc3\xb3 en competicions l'any 1946._NEWLINE_En finalitzar la temporada 2007-08, va registrar un dels millors resultats de la seva hist\xc3\xb2ria amb el subcampionat de la Copa de la CERS, el quart lloc al Campionat del M\xc3\xb3n de Clubs i el cinqu\xc3\xa8 lloc de la classificaci\xc3\xb3 de la Lliga italiana Serie A. Conv\xc3\xa9 tamb\xc3\xa9 destacar l'actuaci\xc3\xb3 de la temporada 1961-62 en la que assol\xc3\xad el tercer lloc de la Lliga Serie A, o la de la 1997-98 en la que aconsegu\xc3\xad el seu primer t\xc3\xadtol rellevant, la Copa de la Lliga. _NEWLINE_Aix\xc3\xb2 no obstant, la millor temporada hist\xc3\xb2rica de l'equip fou la 2009-10, en la qual es proclam\xc3\xa0 campi\xc3\xb3 per primera vegada a la seva hist\xc3\xb2ria de la Lliga italiana d'hoquei sobre patins, guanyant posteriorment tamb\xc3\xa9 la Supercopa italiana d'hoquei sobre patins 2010."